آمریکا سورییا حربچیلرینین گیزلی دانیشیغینی اله کئچیردی
کشفیاتی سورییا حربچیلری ایله ادلبده سارین گازینین ایستیفاده ائدیلمسیله باغلی حاضرلیق گؤرن اکسپرتلر آراسیندا دانیشیغی اله کئچیریب.
آخار. آذ خبر وئریر کی، بو بارهده اینفورماسییانی سی ان ان یاییب. تلویزییا هلهلیک دانیشیغین دتاللارینین ندن عبارت اولدوغونو آچیقلاماییب.
منبع بونون واسطهسیله سورییا حربچیلرینین کیمیوی هجومدا ایشتیراکینین ثبوت ائدیلدیینی بیلدیریب. دانیشیقلاردا روسییانین هجومدان خبردار اولماسی حاقیندا هئچ بیر معلومات یئر آلماییب.
قید ائدک کی، بوندان اؤنجه آمریکانین بمت-دکی دایمی نمایندهسی نیکی هیلی ده آمریکا پرزیدنتی دونالد ترامپا سورییا حربچیلرینین ادلبدهکی کیمیوی هجومدا ایشتیراکی ایله باغلی گیزلی معلوماتلارین تقدیم ائدیلدیینی سؤیلهییب.
azb_Arab azb_Arab azb_Arab azb_Arab azb_Arab